बाल गिरने की बात के साथ रणबीर ;व्यक्ति के गिरने ;उसके अमानवीय होनेद्ध की बात करके हास्य की स्थिति उत्पन्न की गई है। इसी तरह टेलीविज़न पर प्रसारित किए जाने वाले कार्यक्रमों को देखें। हर टी.वी. चैनल पर इस विषय पर एक विशेष कार्यक्रम देखने को मिलता है। चाहे वह कलर्स पर प्रसारित होने वाला ‘कॉमेडी नाइट्स विद कपिल’ हो या इसी तरह पहले प्रसारित हो चुका ‘द ग्रेट इंडियन लाफ्टर चैलेंज’ हो। ‘द ग्रेट इंडियन कॉमेडी शो’ हो या फिर ‘द कॉमेडी सर्कस’ हो। ये सभी कार्यक्रम हास्य को केंद्र में रखकर बनाए गए हैं। इसी तरह डेली सोप में भी धारावाहिकों की थीम चाहे कोई भी हो लेकिन इस पूरे कॉन्सेप्ट में एक पात्र ज़रूर ऐसा रखा जाता है, जो विशेष तौर पर इसी फैक्टर का प्रतिनिधित्व करता है और दर्शकों द्वारा विशेष तौर पर सराहा भी जाता है। इस तरह के धारावाहिकों में आपको ‘हम पाँच’ याद होगा। इसी तरह पहले दूरदर्शन पर प्रसारित किया जाने वाला ‘फ्लॉप शो’ भी इसी कॉन्सेप्ट पर तैयार किया गया कार्यक्रम था। बच्चों के लिए तैयार किए गए विशेष चैनलों जैसे कार्टून नेटवर्क, पोगो टी.वी. आदि में भी हास्यात्मक कार्यक्रम पेश किए जाते हैं। जैसे इन दिनों बच्चों को खासतौर पर ‘मिस्टर बीन’ और ‘जस्ट फॉर गैग्स’ कार्यक्रम बहुत पसंद आ रहा है। कहने का तात्पर्य यह है कि ‘हास्य’ नाम की यह अवधारणा पहले भी मौजूद थी, लोग पहले भी चुटकुले सुनते थे, धारावाहिक देखकर मज़े लिया करते थे लेकिन अभी कुछ समय से इस विषय पर बहुत ज़्यादा ज़ोर दिया जा रहा है। इतना कि अब टेलीविज़न पर दिखाए जाने वाले समाचार श्ी इस फैक्टर को प्रयोग करने में पीछे नहीं रहना चाहते और उनके पूरे दिन के समाचार प्रसारण में एक कार्यक्रम हास्य पर अवश्य रखा जाता है। इस संदर्भ में पहले प्रसारित किया जाने वाला ;शेखर सुमन की एंकरिंग मेंद्ध ‘पोल-खोल’ शीर्षक कार्यक्रम का नाम लिया जा सकता है। इस कार्यक्रम में राजनीतिक व्याख्यान और खबरें तो सुनाई जाती थीं लेकिन एक अनोखे अंदाज़ में। साथ ही राजनीतिक पात्रों की पोल भी खोली जाती थी। इन वक्तव्यों पर शेखर सुमन अपनी टिप्पणियां भी देते चलते थे। व्यंग्यात्मक लहज़े का प्रयोग इस कार्यक्रम की प्रमुख विशेषता थी। इस तरह विषयवस्तु भी वही रहती और फैक्टर का प्रयोग भी हो जाता। यानि समाचार का समाचार, व्यंग्य का व्यंग्य और हंसी की हंसी। इसी तरह सिनेमा जगत में भी इस फैक्टर पर आधारित कई फिल्में तैयार की गई हैं। इन फिल्मों में ‘क्या कूल हैं हम’, ‘हेरा-फेरी’, ‘पार्टनर’ जैसी फिल्मों का नाम गिनाया जा सकता है। इस कॉन्सेप्ट पर तैयार फिल्मों में अधिकतर ‘सेक्सुअल कॉमेडी’ को आधार बनाया जाता है। पहले भी फिल्मों में कॉमेडी को हिस्सा बनाया जाता था लेकिन उस कॉमेडी का एक दायरा था। प्रश्न उठता है कि चाहे वह प्रिंट मीडिया हो या इलेक्ट्रॉनिक मीडिया, आखिर क्यों इस फैक्टर को पहले के मुकाबले इतना विशेष स्थान दिया जा रहा है? समाचार चैनलों और अखबारों का काम तो आमजन तक देश-विदेश की खबरें पहुंचाना होता है फिर क्यों इन चैनलों को इस फैक्टर की आवश्यकता पड़ गई?